'n Stuk onthou vir elke beker koffie | Maroela Media
Koffiestel in Die Koöperasie
Dit is die instap by die huis en die reuk van vars koffie wat jou spontaan laat glimlag. Dit is die lekkerte van 'n warm koppie vertroosting as jy by jou ma se huis instap wat die lewe beter maak. Dit is die deel van mooi herinneringe om die kombuistafel as vriende kom kuier en jy iets lekker kan skink. Koffie sorg vir die hart.
Die nostalgie van boeretroos of goeie koffie is so eg aan ons Afrikaanse kultuur soos melktert, koeksisters en bobotie. Daar is 'n onthou vir elke koppie koffie.
Dis vir die oupa wat vroegoggend op die plaas 'n draai op sy perd gaan ry om na die skape en mielies te gaan omsien. Dan volg die blaaskans: met sy ketel op 'n vuurtjie stook hy die beste koffie en geniet dit saam met 'n soetigheid onder 'n doringboom in die veld.
Nou kan jy die nostalgie van plaaskoffie sommer self by die huis geniet met Maroela se Blikkantien-koffiepot, blik vol geluk-blikbekers en oom Boet se beste koffie!
Hierdie Blikkantien is fênsie genoeg om voor te sit vir gaste of sommer rondom 'n kampvuur te geniet. Dit kan op jou ou koolstoof gebruik word of sommer net om jou koffie by die huis oor te skink in iets mooi.
Dit is boonop die ideale geskenk vir 'n bietjie vertroosting in die koue winter of om 'n somersoggend mee op te kikker.
Die geskenkpak bestaan uit een Blikkantien-koffiepot, twee blik vol geluk-koffiebekers en jou keuse van 'n pakkie gemaalde of heel koffiebone.